হিঙ্গুলী বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।   আয়তন  হিঙ্গুলী ইউনিয়নের আয়তন ৪,৫৬২ একর (১৮.৪৬ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী হিঙ্গুলী ইউনিয়নের মোট জনসংখ্যা ২৯,১৩৩ জন। এর মধ্যে পুরুষ ১৩,৮২৭ জন এবং মহিলা ১৫,৩০৬ জন। মোট পরিবার ৫,৮৮৯টি।   অবস্থান ও সীমানা  মীরসরাই উপজেলার উত্তরাংশে হিঙ্গুলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের পশ্চিমে ধুম ইউনিয়ন, দক্ষিণে বারইয়ারহাট পৌরসভা, পূর্বে করেরহাট ইউনিয়ন এবং উত্তরে করেরহাট ইউনিয়ন, ফেনী নদী ও ফেনী জেলার ছাগলনাইয়া উপজেলার ঘোপাল ইউনিয়ন অবস্থিত।   প্রশাসনিক কাঠামো  হিঙ্গুলী ইউনিয়ন মীরসরাই উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জোরারগঞ্জ থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ৪টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হলো: ক্রম নংওয়ার্ড নংগ্রামের নাম০১১নং ওয়ার্ডউত্তর আজমনগর০২২নং ওয়ার্ডদক্ষিণ আজমনগর০৩৩নং ওয়ার্ডপশ্চিম হিঙ্গুলী০৪৪নং ওয়ার্ডউত্তর জামালপুর০৫৫নং ওয়ার্ডদক্ষিণ জামালপুর০৬৬নং ওয়ার্ডপূর্ব হিঙ্গুলী (মেহেদীনগর)০৭৭নং ওয়ার্ডপূর্ব হিঙ্গুলী০৮৮নং ওয়ার্ডপূর্ব হিঙ্গুলী০৯৯নং ওয়ার্ডপূর্ব হিঙ্গুলী (সুফলা ইসলামপুর, মোহাম্মদপুর)   শিক্ষা ব্যবস্থা  ২০১১ সালের আদমশুমারি অনুযায়ী হিঙ্গুলী ইউনিয়নে সাক্ষরতার হার ৫২.৭%। এ ইউনিয়নে ২টি মাধ্যমিক বিদ্যালয়, ১টি মাদ্রাসা, ৯টি সরকারি প্রাথমিক বিদ্যালয় ও ১টি কারিগরী শিক্ষা প্রতিষ্ঠান রয়েছে।   শিক্ষা প্রতিষ্ঠান  মাধ্যমিক বিদ্যালয়  ধুমঘাট হাজী চাঁন মিয়া বহুমুখী উচ্চ বিদ্যালয়  বারইয়ারহাট কিন্ডারগার্টেন এন্ড হাই স্কুল	  মাদ্রাসা  হিঙ্গুলী কদমতলা ইসলামিয়া দাখিল মাদ্রাসা  কারিগরী শিক্ষা প্রতিষ্ঠান  আইটি সেন্টার এন্ড হিঙ্গুলী তথ্য ও সেবা কেন্দ্র (কারিগরি শিক্ষা বোর্ডের অধীনের পরিচালিত কম্পিউটার প্রশিক্ষণ সেন্টার)  প্রাথমিক বিদ্যালয়  ইসলামপুর সরকারি প্রাথমিক বিদ্যালয়  আজমনগর সরকারি প্রাথমিক বিদ্যালয়  খিল হিঙ্গুলী সরকারি প্রাথমিক বিদ্যালয়  গণকছরা সরকারি প্রাথমিক বিদ্যালয়  জামালপুর জিন্নত বিবি সরকারি প্রাথমিক বিদ্যালয়  পূর্ব আজমনগর দৌলতবিবি সরকারি প্রাথমিক বিদ্যালয়  মধ্য আজমনগর সরকারি প্রাথমিক বিদ্যালয়  মেহেদীনগর এরশাদ উল্লাহ সরকারি প্রাথমিক বিদ্যালয়  হিঙ্গুলী মান বিবি সরকারি প্রাথমিক বিদ্যালয়   যোগাযোগ ব্যবস্থা  হিঙ্গুলী ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক (ঢাকা ট্রাঙ্ক রোড)। এছাড়া রয়েছে বারইয়ারহাট-ছাগলনাইয়া সড়ক এবং হিঙ্গুলী-ধুম সড়ক। এসব সড়কে সব ধরনের যানবাহন চলাচল করে, তবে প্রধান যোগাযোগ মাধ্যম সিএনজি চালিত অটোরিক্সা।   খাল ও নদী  হিঙ্গুলী ইউনিয়নের উত্তর পাশ দিয়ে বয়ে চলেছে ফেনী নদী। এছাড়াও এ ইউনিয়নের উপর দিয়ে প্রবাহিত হচ্ছে হিঙ্গুলী গাঙ, লক্ষী ছড়া খাল ও নন্দী গ্রাম খাল।   দর্শনীয় স্থান  হিঙ্গুলী ইউনিয়নের দর্শনীয় স্থানগুলোর মধ্যে রয়েছে:  বারইয়ারহাট কলেজ কলেজটি জাতীয় বিশ্ববিদ্যালয়ের অন্তর্ভুক্ত। এ কলেজে সহ-শিক্ষা ব্যবস্থা রয়েছে। এটিতে বর্তমানে বিজ্ঞান, মানবিক ও ব্যবসায় শিক্ষা শাখায় একাদশ-দ্বাদশ শ্রেণীসহ ডিগ্রী (বিএ, বিএসএস, বিবিএস, বিএসসি) পর্যায়ে  ইসলামপুর সুইচ গেট   জনপ্রতিনিধি   বর্তমান চেয়ারম্যান: পদশূন্য।  চেয়ারম্যানগণের তালিকা  ক্রম নং.  চেয়ারম্যানের নাম  সময়কাল ০১  সৈয়দ আমিন উদ্দিন  ১৯৩৭-১৯৬৫ ০২  তাহের আহমদ  ১৯৬৫-১৯৮৪ ০৩  জালাল উদ্দিন  ১৯৮৭-১৯৮৯ ০৪  মিজানুর রহমান ভূঁইয়া  ১৯৮৯-১৯৯২ ০৫  জালাল উদ্দিন  ১৯৯২-১৯৯৮ ০৬  মিজানুর রহমান ভূঁইয়া  ১৯৯৮-২০০৩ ০৭  নুরুল আফছার মিয়াজী  ২০০৩-২০১১ ০৮  মোহাম্মদ ইফতেখার উদ্দীন ভূঁইয়া পিন্টু  ২০১১-২০১৬ ০৯  নাছির উদ্দীন হারুন  ২০১৬-২০২১ ১০  সোনা মিয়া স‌ওদাগর  ২০২১ - ২০২৪   আরও দেখুন   মীরসরাই উপজেলা  জোরারগঞ্জ থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:মীরসরাই উপজেলার ইউনিয়ন